-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
लइका पढ़ही तभे तो बढ़ही: अब सरकारी स्कूल म घलो होही अंग्रेजी के पढ़ाई, सिक्षा बिभाग जारी करीस आदेस, छत्तीसगढ़ी में पढ़व अउ खबर
By
छत्तीसगढ़ी खबर | Published On: 12 Jun, 2018 | 7:16 PM GMT 05:30+
सासन के डाहर ले आदेस जारी करे गिस हे कि, अब हर ब्लॉक के एक सरकारी स्कूल म इंग्लिश मीडियम म पढ़ाई करवाई जाए। एला लेके सिक्षा बिभाग ह तइयारी घलो सुरु कर दिस हे। एकर ले अभिभावक मन म घलो खुसी के लहर दिखत हे। काबर कि कउनो कउनो दाई-ददा लइका मन ल अंग्रेजी स्कूल म नइ पढ़ा सकय, फेर अब ओमन के लइका अंग्रेजी म पड़हीं। एला लेक कांकेर के जवाहर वार्ड के सासकीय प्राथमिक साला अऊ माध्यमिक साला के चयन इंग्लिश मीडियम बर करे हे। अइसन ही जिला म कुल 14 सरकारी बिद्यालय म अब इंग्लिश मीडियम म पढ़ाई होही। अइसन ही जिला म दूसर 6 ब्लॉक म घलो एक प्राथमिक साला अऊ एक माध्यमिक साला के चयन इंग्लिश मीडियम बर करे गिस हे। जिला सिक्षा अधिकारी टी आर साहू ह बताइस कि, इंग्लिश मीडियम स्कूल म पढ़े बर कउनो भी आवेदन कर सकत हे। स्कूल म सीट के आधार म चयन करे जाही...।
► बिलासपुर म मुस्लिम समुदाय के महिला मन रमजान ल ध्यान म रखत एक अनोखा पहल करिन हे। असल म सोमवार के 25वें रोजा के अवसर म चुचुहियापारा स्थित मुस्लिम सराय म महिला मन बर खास तौर म रोजा इफ्तार पार्टी के आयोजन राखे गिस। एमा समाज के महिला अऊ लइका मन बढ़ चढ़के हिस्सा लिन। ये बेरा यास्मीन खान ह बताइस कि, रमजान के दिन म पुरुस मन बर ही रोजा इफ्तार के चलन हे, फेर हमन समाज के महिला मन बर घलो अइसन आयोजन करे हन।
► जांजगीर के अकलतरा म 102 महतारी एक्सप्रेस म मरीज मन के फर्जी केस बनाए के मामला आगु आइस हे। आरोप हे कि एक ही दिन 48 केस बनाए गिस, जेमा ले 6-7 केस ही सही पाए गिस। बाकी, केस ल कागज म ही बना दे गिस। ये दउरान 102 एम्बुलेंस के GPS सिस्टम बन्द रहिस अऊ कई महीना ले गाड़ी म नम्बर प्लेट घलो नइ लगे हे। बताए जात हे कि ये फ़र्जी केस कई महीना ले चलत रहिस, जेरक पाछु GVK ठेका कम्पनी के अधिकारी अऊ कर्मचारी मन के मिलीभगत के बात आगु आत हे। फिलहाल, फर्जी केस के खुलासा के बाद कम्पनी के अधिकारी मन जांच सुरु कर दिन हे।
► गरियाबंद म जनपद पंचायत फिंगेश्वर के ग्राम पंचायत बहरापाल के सैकड़ों मजदूर हंगामा करिन। मजदूर मन रोजगार सहायक अऊ मेट उपर दबंगई के आरोप लगाइन हे, अऊ जनपद कार्यालय कना जमके नाराबाजी करिन। एकर संग ही मजदूर मन दून्नो के उपर कार्रवाई करे के मांग करिन। मामला मनरेगा ले जुड़े हे, जेमा रोजगार सहायक अऊ मेट पहिली एक हफ्ता के मांग पत्र भरवाइन। फेर ओमन खाली 4 दिन के ही काम दिस अऊ हफ्ता के 2 दिन काम बंद कर दिस। मजदुर जब काम म गिन त रोजगार सहायक अऊ मेट ये कहके जम्मो मजदुर मन ल भगा दिस कि रासि खत्म हो गिस हे, कउनो ल काम नइ मिलय।
► गरियाबंद PHE बिभाग के एक सैंपल रिपोर्ट ले जिला प्रसासन म हडकंप माच गए हे। बिभाग ह देवभोग बिकासखंड के 64 स्कूल म लगे बोरिंग (हैंडपंप) के पानी के सैंपल के रिपोर्ट सउपिस हे। जेमा 30 स्कूल म लगे बोरिंग के पानी म फ्लोराईड अऊ 8 स्कूल के पानी म आयरन के मात्रा जादा पाए गिस। उहें अगर ओ स्कूल म पढ़इया लइका मन के स्वास्थ्य के बात करे जाए त एक चौथाई लइका मन के दांत खराब हो गए हे। संग ही ज्यादातर लइका मन के हड्डी घलो कमजोर हो गए हे। जउन 38 स्कूल के रिपोर्ट आगु आइस हे ओ जम्मो गांव म लगे बोरिंग के पानी घलो पीए लायक नइ हे। ग्रामीन मन के माने त खाना बनाए बर ओमन नदिया के पानी के उपयोग करथें। फेर सिक्षा बिभाग ह स्कूल म साफ पानी के ब्यवस्था करे बर संबंधित स्कूल म RO लगाए के बात कहत हे।
INH News
Title For Web: Bilaspur Education Department release order for star English study in primary classes
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva hne_Deva eng_Latn eng_Latn